छिंजै दे उपलक्ष्य च लग्गी दिएं आरजी हट्टियै परा चीजां-बस्तां खरीददी-खन्दी भीड़ै च जोश हा ते छिंजै दे प्रति इनें लोकें दी रुचि साफ प्रतक्ख लब्भै करदी ही। बड़ी बड़ी दूरै दा पैह्लवान आए दे हे ते लोकें दा इक्क बड्डा किट्ठ उद्धर जमा होई गेदा हा, जिस भेठा पैह्लवान बैठे दे, खड़ोते दे जां फ्ही डंड-बैठकां कड्ढने च रुज्झे दे हे। तौल गै दंगल रम्भ होई गेआ। इक्क थमां इक्क कसबी पैह्लवान अपने हत्थ दस्सै करदा हा।